TVI พุ่งแรง 16% นิวไฮรอบ 6 เดือน รับรายได้พุ่ง หนุนกำไรไตรมาส 3/61 โตสนั่นกว่า 4 เท่าตัว
TVI พุ่งแรง 16% นิวไฮรอบ 6 เดือน รับรายได้พุ่ง หนุนกำไรไตรมาส 3/61 โตสนั่นกว่า 4 เท่าตัว โดย ณ เวลา 15.50 น. ราคาอยู่ที่ระดับ 4.04 บาท เพิ่มขึ้น 0.56 บาท หรือ 16.09% สูงสุดที่ระดับ 4.12 บาท ต่ำสุดที่ระดับ 3.88 บาท มูลค่าการซื้อขาย 19.26 ล้านบาท
13 พ.ย. 2561

ผู้สื่อข่าวรายงานว่า หุ้นบริษัท ประกันภัยไทยวิวัฒน์ จำกัด (มหาชน) หรือ TVI  ณ เวลา 15.50 น. ราคาอยู่ที่ระดับ 4.04 บาท เพิ่มขึ้น 0.56 บาท หรือ 16.09% สูงสุดที่ระดับ 4.12 บาท ต่ำสุดที่ระดับ 3.88 บาท มูลค่าการซื้อขาย 19.26 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 6 เดือน นับตั้งแต่ราคาหุ้นอยู่ที่ระดับ 4.04 บาท เมื่อวันที่ 21 พ.ค.61
โดยราคาหุ้น TVI ปรับตัวเพิ่มขึ้น หลังรายงานผลการดำเนินงานไตรมาส 3/61 (รวมบริษัทย่อย) สิ้นสุดวันที่ 30 ก.ย.61 ดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น เนื่องจากเกิดจากบริษัทฯมีรายได้จากการรับประกันภัยเพิ่มขึ้น 159.22 ล้านบาท คิดเป็น 23.14% ซึ่งเป็นผลมาจากการที่บริษัทมีการพัฒนาผลิตภัณฑ์อย่างต่อเนื่อง โดยการนำนวัตกรรมใหม่ๆ มาใช้ในการคิดค้นออกแบบผลิตภัณฑ์ให้อำนวยความสะดวกและสอดคล้องกับความต้องการของผู้เอาประกันภัย ควบคู่ไปกับกิจกรรมส่งเสริมการขาย
อีกทั้ง มีรายได้จากการลงทุนเพิ่มขึ้น 10.16 ล้านบาท คิดเป็น 44.58% อันเนื่องมาจากสภาวะตลาดหลักทรัพย์แห่งประเทศไทยในปัจจุบันเปลี่ยนแปลงไปในทิศทางที่ดีขึ้น ในขณะที่บริษัทมีค่าใช้จ่ายในการรับประกันภัย รวมค่าใช้จ่ายในการดำเนินงานเพิ่มขึ้น 62.54 ล้านบาท คิดเป็น 9.08% เป็นผลให้บริษัทมีกำไรสุทธิหลังหักภาษีเพิ่มขึ้นมากกว่าปีที่ผ่านมามากกว่า 20%